Los barrios de Xixón piden respetu
#000001
Si los barrios del oeste de Xixón tan definios pol so pasáu industrial ya’l so hestorial de llucha obrera, agora defínelos la contaminación, el paru, la precariedá y l’abandonu nel que’l conceyu de Xixón los tien sumios
#000002
Los vecinos de los barrios del Oeste de Xixón salieron anueche a la cai, lluces en man, faciendo un duple percorríu nel qu’una columna marchaba dende Xove y la otra dende Fátima, pa confluir na sablera l’Arbeyal, onde hebio música y revindicaciones nes que los vecinos pidieron que les sos demandes, dalgunes d’elles con décades, seyan sentíes y retrucaes pola alministración.
#000003
Denuncien que los sos barrios, siguiendo’l modelu asturianu de mimar el cientru y desdexar la periferia, son los grandes abandonaos de Xixón. El plan de movilidá nun cuenta coles necesidaes de los moraores d’esta fastera, el caltenimientu ye insuficiente, la precariedá ye xeneralizada y hai demandes, comu la solución a la barrera ferroviaria o a los acesos al Musel, que lleven fasta 20 años en pie.
#000004